Koran minangka media cetak kang digunakake kanggo komunikasi kanthi ora langsung antarane panulis karo wong kang maca koran kasebut. Media cetak iku akeh nyawisake karya tulis kang awujud rubik lan kolom. Rubik lan kolom iki duweni tujuan kanggo ningkatake kualitas kanthi ngemot tulisan kang maneka warna. Tulisan iki dikarepake bisa kanggo mikat kang maca koran kasebut. Salah sijining bentuk kolom yaiku wacana kolom Pak Rikan kang ana ing koran mingguan DIVA. Koran DIVA kasebut minangka koran lokal kang ana ing Kabupaten Blora. Kolom Pak Rikan iki ngemu isi babagan panjangka masyarakat Blora kang dikirim kanthi SMS ing redaksi koran DIVA kang awujud parikan nganggo basa Jawa. Panjangka iki awujud tuturan kanggo duweni maksud lan faedah sahingga wong kang maca koran kasebut arep nindakake apa kang ana ing parikan mau. Dadi tuturan mau minangka tindak tutur ilokusi. Babagan mau banget ngresepake lan unik sahingga prelu dianakake kajian kang luwih teliti kanggo nambah bahan ajar. Perkara kang diteliti ing panaliten iki, yaiku (1) jenis tindak tutur ilokusi apa wae kang ana wacana kolom Pak Rikan ing koran mingguan DIVA, lan (2) fungsi tindak tutur ilokusi apa wae kang ana wacana kolom Pak Rikan ing koran mingguan DIVA. Saka perkara iku, tujuan panaliten iki yaiku (1) njlentrehake jenis tindak tutur ilokusi kang ana wacana kolom Pak Rikan ing koran mingguan DIVA lan (2) njlentrehake fungsi tindak tutur ilokusi kang ana wacana kolom Pak Rikan ing koran mingguan DIVA. Panaliten iki nggunakake